钦定古今图书集成/理学汇编/字学典/第097卷 > 谢奕
## 钦定古今图书集成/理学汇编/字学典/第097卷 > 谢奕

按《晋书谢安传》：“安兄奕，字无奕，为安西将军、豫州刺
史，赠镇西将军。”

按《宣和书谱》：谢奕喜作字，尤长于行书，飘逸之气，入
人眉睫，故窦𣳻以赋美之曰：“达士逸迹，乃推无奕，毫
翰云为，任兴所适。”又见无奕之书，不拘于俗学之妙，
而风气自高，当时以为达士也。初，从兄尚为西州日，
有德政，既卒，州人思之，请以奕嗣。尚迁都督豫、司、冀、
并四州事。其知名缙绅间，有素如此。今御府所藏行
书一《秋月帖》。